Румънците заеха второ място след поляците по брой на емигрирали в UK — RadioBg-London радиото на българите в ЛондонRadioBg-London радиото на българите в Лондон
Публикувано на: Fri, May 25th, 2018
Румънските граждани се превърнаха във втората най-разпространена небританска националност в Обединеното кралство след огромен приток само в рамките на една година пише днес британският вестник Metro /Линк към статията/
Според Международен доклад за миграцията на ООН между 2007 и 2015 г. около 3.4 милиона румънци са емигрирали, поставяйки страната на второ място в световен мащаб чрез темпа на емиграция между 2007 и 2015 г. след Сирия.
Броят на румънските граждани, живеещи в Обединеното кралство през 2017 г., нараства на 411 000 души, с 25% повече от 2016 г.
Както се вижда от статистиката по долу, българите сме на предпоследно място сред небританските граждани живеещи на острова.
Полша остава най-разпространената небританска националност, като в Обединеното кралство има малко над един милион. Република Ирландия и Индия са съответно на трето и четвърто място, според данните на Службата за национална статистика.
Чужденците в UK според службата за национална статистика.
1. Poland 1,021,000
2. Romania 411,000
3. Republic of Ireland 350,000
4. India 346,000
5. Italy 297,000
6. Portugal 235,000
7. Lithuania 199,000
8. Pakistan 188,000
9. Spain 182,000
10. France 181,000
11. Germany 154,000
12. China 147,000
13. United States 133,000
14. Latvia 117,000
15. Nigeria 102,000
16. Hungary 98,000
17. Netherlands 97,000
18. Australia 87,000
19. Bulgaria 86,000
20. Bangladesh 84,000
Правителството на Обединеното кралство постигна споразумение с ЕС за правата на гражданите при преговорите за оттеглянето на Великобритания от ЕС. Хората, които до 31 декември 2020 г. непрекъснато и законно живеят в Обединеното кралство в продължение на пет години, ще могат да кандидатстват за пребиваване за неопределено време, като придобият установен статут.
Тези, които ще живеят тук за по-малко от пет години непрекъснато до тази дата, няма да могат да кандидатстват за престой, докато не достигнат този петгодишен праг. Тогава те също могат да кандидатстват за уреден статут.